बोले- लगा जैसे सब कुछ खत्म हो गया; 24 साल की उम्र में प्राइवेसी छिन गई
Shahid Kapoor Kissing Photo Controversy - Actor Speaks About How He Dealt With emotional Breakdown. शाहिद कपूर एक बिल्कुल नए अभिनेता थे, तब अभिनेता उस वक्त विवादों में घिर गए थे, जब उनकी तत्कालीन प्रेमिका को चूमने की तस्वीरें बड़े पैमाने पर चर्चा का विषय बनी थीं।
शाहिद कपूर ने कहा कि वे जब इंडस्ट्री में नए थे तब उनकी किसिंग वाली एक क्लिप वायरल हुई थी। शाहिद इस घटना से काफी ज्यादा परेशान हो गए थे। उन्हें ऐसा लग रहा था जैसे सब कुछ खत्म हो गया। शाहिद ने कहा कि वो उस वक्त सिर्फ 24 साल के थे। वो ये सब झेलने के लिए तैयार नहीं थे।
शाहिद ने कहा कि उनकी प्राइवेसी बिल्कुल खत्म हो गई थी। हालांकि वो चाह कर भी इसके बारे में कुछ कर नहीं सकते थे। बता दें कि 2004 में एक क्लिप वायरल हुआ था। कहा गया कि उस क्लिप में शाहिद और करीना कपूर थे। हालांकि इसकी कभी पुष्टि नहीं हो सकी। अब शाहिद ने इतने सालों बाद खुलकर इसके बारे में बात की है।
शाहिद को उस वक्त सब कुछ खत्म लग रहा था
शाहिद ने मिड डे से बातचीत में कहा- मैं उस वक्त पूरी तरह बर्बाद महसूस कर रहा था। क्या हुआ, क्यों हुआ..समझ ही नहीं आ रहा था। ऐसे लगा कि किसी ने मेरी प्राइवेसी पर हमला बोल दिया है।
मैं सिर्फ 24 साल का था। इस उम्र में ये सभी चीजें ज्यादा प्रभावित करती हैं। उस वक्त आप खुद अपनी फीलिंग्स के बारे में सही से सोच नहीं पाते। यहां तक कि जिस लड़की को आप डेट करते हैं, उसके बारे में भी ठीक से नहीं जानते। सोचिए आप दोनों एक्टर हैं और फिर आपके साथ ये सब हो जाए।
तीन लड़कों ने 500 रुपए में मीडिया को बेची थी क्लिप
शाहिद से सवाल करने वाले इंटरव्यूअर ने बताया कि 2004 में उनके ऑफिस में तीन बच्चे आए थे। उन तीनों के पास वो वीडियो क्लिप था। उन तीनों ने वीडियो क्लिप हमें देने की बात की। हालांकि बदले में वे 500 रुपए चाहते थे। इंटरव्यूअर ने उन्हें 500 रुपए दे भी दिए। ये बात सुनकर शाहिद जोर से हंसे।
शाहिद ने कहा- अब शादी हो गई, इन बातों से फर्क नहीं पड़ता
शाहिद ने कहा कि अब तो सभी चौकन्ना रहते हैं। उस वक्त तक अंदाजा नहीं था कि ऐसा भी कुछ हो सकता है। शाहिद ने कहा- अब तो मेरी शादी हो गई है। बच्चे भी हो गए हैं। अब कोई भी मेरे बारे में ये सब जानने की दिलचस्पी नहीं रखता। अब आपको किसी दूसरे 24 साल वाले एक्टर पर फोकस करना चाहिए।
उस वक्त मीडिया में ऐसी खबरें थीं कि शाहिद और करीना का किसिंग वीडियो नाइट क्लब से वायरल हुआ था।
शाहिद और करीना कपूर एक वक्त पर सीरियस रिलेशन में थे। दोनों फिल्म 'फिदा' के सेट पर मिले थे। शाहिद को देख करीना इतनी ज्यादा इंप्रेस हुई थीं कि उन्होंने ही शाहिद को प्रपोज किया था। इसके बाद दोनों का रिलेशनशिप 3 साल चला। दोनों ने कई मौकों पर खुलेआम प्यार का इजहार भी किया।
जब वी मेट की शूटिंग के वक्त इन दोनों के बीच दूरियां बढ़ीं। दूरियों ने ब्रेकअप का रूप ले लिया। इसी साल करीना की मुलाकात सैफ अली खान से हुई। करीना को सैफ से प्यार हो गया। 2012 में सैफ और करीना ने शादी कर ली। शाहिद ने भी 2015 में मीरा राजपूत से अरेंज मैरिज कर ली। अब शाहिद और करीना दोनों अपने शादीशुदा जीवन में काफी खुश हैं।
